
                   Nr.23/443/2011
AVIZ

asupra proiectului de Lege pentru ratificarea Acordului între Guvernul României şi Guvernul Republicii Slovenia privind protecţia reciprocă a informaţiilor clasificate, semnat la Bucureşti la 29 iunie 2011


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru apărare, ordine publică şi siguranţă naţională, cu proiectul de Lege pentru ratificarea Acordului între Guvernul României şi Guvernul Republicii Slovenia privind protecţia reciprocă a informaţiilor clasificate, semnat la Bucureşti la 29 iunie 2011, transmis cu adresa nr.P.L.x778 din 19 decembrie 2011, înregistrată sub nr.23/443 din 20 decembrie 2011.



Proiectul de lege are ca obiect de reglementare crearea cadrului legislativ general pentru colaborarea între firmele româneşti şi cele slovene pentru încheierea şi derularea contractelor care presupun acces la informaţii clasificate. 


Consiliul Legislativ a avizat favorabil proiectul de lege cu avizul nr.1282/din 6.12.2011.



Membrii comisiei au dezbătut proiectul de lege în şedinţa din 21.02.2012. 

În urma dezbaterilor, membrii comisiei au hotărât în unanimitate, să avizeze favorabil proiectul de Lege pentru ratificarea Acordului între Guvernul României şi Guvernul Republicii Slovenia privind protecţia reciprocă a informaţiilor clasificate, semnat la Bucureşti la 29 iunie 2011, în forma prezentată.

 

Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este prima Cameră sesizată.

